b'\n_START_ARTICLE_\nJanez Lov\xc5\xa1e\n_START_SECTION_\n\xc5\xbdivljenjepis\n_START_PARAGRAPH_\nKlavir je \xc5\xa1tudiral pri Herti Seifert, Zorici \xc5\xa0onc. Na Akademiji za glasbo v Ljubljani je do\xc5\xa1tudiral v razredu prof. Zore Zarnik, kjer je opravil tudi podiplomski \xc5\xa1tudij. Izpopolnjeval se je v Parizu pri Jacquesu Fevrieru in Suzanne Roche._NEWLINE_Kot klavirski pedagog je bil vrsto let zaposlen na SGB\xc5\xa0 v Ljubljani, honorarno pa je pou\xc4\x8deval tudi na Akademiji za glasbo._NEWLINE_Vzgojil je vrsto slovenskih pianistov in pedagogov. Njegovi u\xc4\x8denci so: Lidija Malahodky-Haas, Kristina Arni\xc4\x8d, Klemen Golner, Igor Vi\xc4\x8denti\xc4\x87, Petar Mili\xc4\x87, Jan Brato\xc5\xbe, Marko Hribernik in \xc5\xa1e mnogi drugi. Za svoje pedago\xc5\xa1ko delo pa je prejel tudi \xc5\xa0kerjan\xc4\x8devo diplomo.'